15. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 142310/960 της 27 Αυγ./15 Σεπτ. 1959 Περί απαγορεύσεως ασκήσεως εμπορίας βαμβακοσπόρου άνευ αδειών. Έχοντες υπ’ όψει: 1)Τας περί εμπορίας βαμβακοσπόρου διατάξεις του άρθρ. 16 του Ν.Δ. 3853/1958 «περί Οργανισμού Βάμβακος». 2)Την Θ/8/26.6.59 εισήγησιν του Διοικητικού Συμβουλίου του Οργανισμού Βάμβακος περί απαγορεύσεως, καθ’ άπασαν την χώραν, της ασκήσεως εμπορίας βαμβακοσπόρου σποράς άνευ σχετικών αδειών, αποφασίζομεν: Σελ. 870 149-132 1.Απαγορεύομεν, καθ’ άπασαν την χώραν, την άσκησιν εμπορίας βαμβακοσπόρου σποράς άνευ σχετικών αδειών. 2.Καθορίζομεν, όπως χορηγώνται αι εν τη προηγουμένη παραγράφω αναφερόμεναι άδειαι δια βαμβακόσπορον σποράς: α)Προερχόμενον αποδεδειγμένως, κατά πιστοποίησιν του Οργανισμού Βάμβακος, εκ των Σποροπαραγωγικών κέντρων. β)Διατιθέμενον εις σάκκους ομοιοβαρείς, εσφραγισμένους, δια μεταλλίνης σφραγίδος του πωλητού και φέροντας ετικέττας με τα εξής στοιχεία: Ονοματεπώνυμον και έδρα πωλητού, κέντρον σποροπαραγωγής, αριθμός σάκκων βάσει ειδικής κατά τοιούτον κέντρον αριθμήσεως, ποικιλία, έτος παραγωγής, βλαστική ικανότης, απεντομωμένος ή μη. γ)Υποβληθέντα προκειμένου περί πωλήσεως εις τας εκτός Μακεδονίας και Θράκης περιφερείας εις απεντόμωσιν εκ του ροδίνου σκώληκος, πιστοποιουμένην υπό του Οργανισμού Βάμβακος. 3.Εις τον Οργανισμόν Βάμβακος, τας οικείας υπηρεσίας αυτού και τας Γεωργικάς Υπηρεσίας ανατίθεμεν την παρακολούθησιν και τον έλεγχον της εφαρμογής της παρούσης αποφάσεως, ως και την μέριμναν διώξεως των παραβατών βάσει των διατάξεων της παρ. 2 του άρθρ. 16 του προμνημονευομένου Ν.Δ. 3853/1958. 4.Η ισχύς της παρούσης αποφάσεως, δημοσιευομένης δια της Εφημερίδος της Κυβερνήσεως, άρχεται από της 1ης Σεπτ. 1959, από της ημερομηνίας δε ταύτης παύει η ισχύς της 29329/244/26.2.59 αποφάσεως περί απαγορεύσεως της ασκήσεως εμπορίας βαμβακοσπόρου σποράς εις Πελοπόννησον, Ανατολικήν Μακεδονίαν κλπ. 16.Ν.β.15 Οργανισμός Βάμβακος 